लातेहार जिले में हो रही मुसलाधार बारिश अपने साथ जहां किसानों के लिए वरदान लेकर आयी है। वहीं कई इलाकों के लिए यह मुसिबत भी बन गया है। भारी बारिस के कारण नदियों में बाढ़ आ गयी। इस कारण कई गांवों का संपर्क शहर से टूट गया है। महुआडांड़ में महुआडांड़- हामी पथ पर बना डायवर्सन बारिस में ध्वस्त हो गया। इस कारण इस पथ पर आवागमण पुरी तरह से बाधित हो गया है। हलांकि बारिश रूकने के बाद डायवर्सन की मरम्मती का काम तो आरंभ कर दिया गया है। यह रास्ता महुआडांड़ के तीन पंचायतों को मुख्यालय से जोड़ता है।डायवर्सन बहने से लगभग 5 हजार लोग प्रभावित हुए हैं। इधर भारी बारिस के कारण सुकरी नदी में बाढ़ आ जाने के कारण लातेहार- डीसी मुरूप पथ पर भी आवागमण पुरी तरह से ठप हो गया है। इस रास्ते को बंद हो जाने के कारण लातेहार से हेरहंज प्रखंड में जाने के लिए ग्रामीणों को अब लगभग 80 किमी की दूरी तय करनी होगी। इस रास्ते के बंद होने से लगभग 30 हजार लोग प्रभावित हुए हैं। वहीं लातेहार का बेंदी पंचायत और कुमंडीह पंचायत पुरी तरह से टापू में तब्दील हो गए हैं। यहां से शहर में आने के लिए एक मात्र रेल ही रास्ता बचा है। इस कारण लोगों को भारी परेशानी का सामना करना पड़ता है।